b"\n_START_ARTICLE_\nEldar Riaz\xc3\xa0nov\n_START_SECTION_\nBiografia\n_START_PARAGRAPH_\nInf\xc3\xa0ncia_NEWLINE_Va n\xc3\xa9ixer a Samara a una fam\xc3\xadlia de representants de comer\xc3\xa7 que treballaven a Teheran. Els seus pares eren Aleksandr Semi\xc3\xb3novitx Riaz\xc3\xa0nov i S\xc3\xb3fia Mikh\xc3\xa0ilovna Riaz\xc3\xa0nova (X\xc3\xbasterman)._NEWLINE_Aviat la fam\xc3\xadlia es va traslladar a Moscou, on el seu pare va treballar com a cap del departament del comer\xc3\xa7 del vi. En 1930, els seus pares es van separar, i el futur director de cinema va ser criat des de set anys per la seva mare i pel seu padrastre, l'enginyer Lev Mikh\xc3\xa0ilovitx Kopp, un vidu que va tractar a Eldar com el seu propi fill._NEWLINE_Des de petit, l'apassionava la literatura, volia ser escriptor i somiava viatjar. Despr\xc3\xa9s de graduar-se de l'escola, fins i tot va enviar una sol\xc2\xb7licitud d'admissi\xc3\xb3 al Col\xc2\xb7legi Naval d'Odessa._NEWLINE_Premis i obres_NEWLINE_Va ser nomenat Artista del Poble de l'URSS el 1984, i va rebre el Premi Estatal el 1977. Va guanyar el Premi Nika per Millor Director el 1991 per la pel\xc2\xb7l\xc3\xadcula El cel prom\xc3\xa8s._NEWLINE_Entre les seves pel\xc2\xb7l\xc3\xadcules, les m\xc3\xa9s famoses s\xc3\xb3n La Nit de Carnaval (1955), Balada d'h\xc3\xbassar (1962), Compte amb el cotxe (1966), La Ironia del Dest\xc3\xad (1975), Idil\xc2\xb7li d'oficina (1977), El garatge (1979), i Una roman\xc3\xa7a cruel (1984). El seu g\xc3\xa8nere principal va ser la tragicom\xc3\xa8dia._NEWLINE_L'asteroide 4258 Ryazanov porta el seu nom.\n_START_SECTION_\nSalut i mort\n_START_PARAGRAPH_\nRiaz\xc3\xa0nov va patir un accident vascular cerebral el novembre de 2014. Va ser ingressat en un hospital de Moscou el 21 de novembre de 2015, a causa de la falta d'al\xc3\xa8. Va morir prop de mitjanit el 30 de novembre de 2015, del cor i insufici\xc3\xa8ncia pulmonar, a l'edat de 88 anys."